BIRMANCEM IN NJIHOVIM STARŠEM, SEDMEGA IN OSMEGA RAZREDA

Na začetku veroučnega leta sem birmancem povedal za duhovni vikend, na prvem srečanju pa še staršem da bo duhovni vikend potekal od 8. – 10. 11. 2019

To bo skupna duhovna priprava za birmance – »duhovne vaje«. Ta duhovni vikend je obvezen in spada v pripravo na birmo.

Odhod avtobusa bo v petek 8.11. ob 17.30h s Tabora. Dobimo se pred Salezijanskem mladinskem centru ob 17.15h. Zaključek bo v nedeljo s sveto mašo ob 11h, k tej sveti maši ste povabljeni tudi starši. Organiziranega prevoza nazaj domov ne bo.

Prispevek za birmance je 40 eur (vožnja, bivanje in hrana), ki ga bomo pobrali v Želimljem.

S seboj vzemite:

dve rjuhi ali spalno vrečo in prevleko za vzglavnik, športne copate za igre , obleka primerna vremenu in letnemu času, stvari za osebno higieno, brisače, oblačilo, ki se lahko umaže zaradi igre na prostem.

Če je potrebno pri prehrani upoštevati kakšno dieto, prosim sporočite na e-mail: zupnija.cerknica@rkc.si .

Prosimo, da bi se teh duhovnih vaj udeležili vsi birmanci. Delo bo potekalo po skupinah in skupaj celotna skupina. Skupno bivanje na Želimljah želi omogočiti našim birmancem občutek, da se v naši župniji dobro počutijo in da so sprejeti. Z nami bodo tudi birmanci iz Grahovega.

Prosimo, da si v koledar vnesete tudi prvo srečanje birmanskih skupin, ki bo v petek 15.11.2019 ob 18.45h (prej ne moremo zaradi vaj orkestra v glasbeni šoli), skupine bodo končale z delom cca. ob 20.30h.

Še nekaj datumov:

- 15.12. pri maši ob 10h srečanje za starše birmancev (Gregor Čušin)

- birmanska devetdnevnica: 19.5.-22.5. in 25.5. – 29.5.2020 pri maši ob 19h

- srečanje s birmovalcem 25.5.2020 ob 18h

- Birma 31.5.2020 ob 10.30h

Hvala za zaupanje

Pozdrav in Bog z vami

 Milan Kavčnik, župnik

Cerknica, 2.11.2019